CELEX: 32020D0250
Language: el
Date: 2020-02-25 00:00:00
Title: Απόφαση (ΚΕΠΠΑ) 2020/250 του Συμβουλίου της 25ης Φεβρουαρίου 2020 σχετικά με την τροποποίηση της απόφασης (ΚΕΠΠΑ) 2018/1248 περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

26.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 54/3
               
            
         ΑΠΟΦΑΣΗ (ΚΕΠΠΑ) 2020/250 ΤΟΥ ΣΥΜΒΟΥΛΙΟΥ
         της 25ης Φεβρουαρίου 2020
         σχετικά με την τροποποίηση της απόφασης (ΚΕΠΠΑ) 2018/1248 περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Σεπτεμβρίου 2018, το Συμβούλιο εξέδωσε την απόφαση 1248/2018/ΚΕΠΠΑ (1) για τον διορισμό της κας Susanna TERSTAL ως Ειδικής Εντεταλμένης της Ευρωπαϊκής Ένωσης (EEEE) για την ειρηνευτική διαδικασία στη Μέση Ανατολή (ΕΔΜΑ). Η θητεία της ΕΕΕΕ λήγει στις 29 Φεβρουαρίου 2020.
                  
               
                     (2)
                  
                  
                     Η εντολή της ΕΕΕΕ για την ΕΔΜΑ θα πρέπει να παραταθεί για περαιτέρω περίοδο 12 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Μαρτίου 2020 έως τις 28 Φεβρουαρίου 2021.
                  
               
                     (3)
                  
                  
                     Η ΕΕΕΕ για την ΕΔΜΑ θα εκτελέσει την εντολή της στο πλαίσιο μιας κατάστασης η οποία ενδέχεται να επιδεινωθεί και θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2018/1248 τροποποιείται ως εξής:
            
                        1)
                     
                     
                        το άρθρο 1 αντικαθίσταται από το ακόλουθο κείμενο:
                        
                           «Άρθρο 1
                           Ειδικός Εντεταλμένος της ΕΕ
                           Η εντολή της κας Susanna TERSTAL ως Ειδικής Εντεταλμένης της Ευρωπαϊκής Ένωσης (ΕΕΕΕ) για την ειρηνευτική διαδικασία στη Μέση Ανατολή (ΕΔΜΑ) παρατείνεται έως τις 28 Φεβρουαρίου 2021. Το Συμβούλιο μπορεί να αποφασίσει να τερματισθεί νωρίτερα η εντολή της ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και πρότασης του Ύπατου Εκπροσώπου της Ένωσης για την κοινή εξωτερική πολιτική και την πολιτική ασφαλείας (ΥΕ).»,
                        
                     
                  
                        2)
                     
                     
                        στο άρθρο 5 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή της ΕΕΕΕ για το χρονικό διάστημα από την 1η Μαρτίου 2020 έως τις 28 Φεβρουαρίου 2021 ανέρχεται σε 1 182 524,33 EUR.»,
                     
                  
                        3)
                     
                     
                        στο άρθρο 14, προστίθεται το ακόλουθο εδάφιο:
                        «Η τελευταία συγκεφαλαιωτική έκθεση για την εκτέλεση της εντολής της ΕΕΕΕ υποβάλλεται έως τις 30 Νοεμβρίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της. Εφαρμόζεται από την 1η Μαρτίου 2020.
         
         
            Βρυξέλλες, 25 Φεβρουαρίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2018/1248 του Συμβουλίου, της 18ης Σεπτεμβρίου 2018, περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (ΕΕ L 235 της 19.9.2018, σ. 9).